वार्ड-9 में उबड़-खाबड़ गली के कारण लोगों को हो रही परेशानी
सांपलामार्ग पर एपीजी स्कूल के पीछे वार्ड संख्या 9 में स्थित कुलदीप नगर कॉलोनी की गलियों में जन स्वास्थ्य विभाग ने पेयजल लाइन दबाई थी। जिसमें गलियां पुरी तरह से उखड़ गई थी। जिसे नगरपालिका द्वारा नए सिरे से बनाया जाना था। लेकिन नगरपालिका ने इस दिशा में कोई ध्यान नहीं दिया और गली को अपने हाल पर छोड़ा हुआ है। जिसके कारण ग्रामीणों को काफी परेशानियों का सामना करना पड़ रहा है। वार्ड वासियों ने नगरपालिका से मांग की है कि इस गली को नए सिर से बनाया जाए। गली वासी सतीश, जयभगवान, राजबीर, संदीप, सोनू, सुखबीर, पुष्पेंद्र, सुदेश, शुशीला, आदि का कहना है कि इस बारे में उन्होंने नगरपालिका सचिव संबंधित वार्ड पार्षद हीरालाल को भी शिकायत दी है, लेकिन उनकी गली की तरफ कोई ध्यान नहीं दिया जा रहा है।
बुजुर्गोंबच्चों को हो रही है ज्यादा परेशानी : जबसे गली उखाड़कर उसे अपने हाल पर छोड़ा गया है गली से गुजरने वाले बुजुर्गों स्कूल जाने वाले बच्चों को आने जाने में अधिक परेशानी हो रही है। उबड़-खाबड़ गली में कई बार बच्चों बुजुर्गो को ठोकरें लगकर वे गिर चुके हैं। लेकिन समस्या की तरफ कोई ठोस कार्रवाई नहीं की जा रही है। कई बच्चों को चोट लग चुकी है। बाईक से भी एक वृद्धा यहां पर गिर कर घायल हो चुकी है।
^वार्ड संख्या 9 की अधूरी पड़ी सभी गलियों को पक्का करने के लिए सूचि नगरपालिका कार्यालय में सौंपी हुई है। जल्द ही गलियों के निर्माण को मंजूरी मिलेगी और गलियों काे पक्का कराने की दिशा में टेंडर छोड़कर कार्रवाई करवाई जाएगी। ताकि वार्ड वासियों को किसी तरह की कोई पेरशानी का सामना करना पड़े।\\\'\\\' हीरालाल,पार्षद वार्ड संख्या 9 खरखौदा।
गली उखड़ने के कारण पानी निकासी व्यवस्था भी पूरी तरह से चौपट हो चुकी है, जिसके कारण रोजमर्रा का पानी भी गली में ही एकत्रित होकर गंदगी को बढ़ावा दे रहा है। जिससे गली वासियों का जीना दूभर हो गया है। जन स्वास्थ्य विभाग की कार्रवाई के बाद गली पूरी तरह से उबड़-खाबड़ हाल में ही छोड़ी गई है। ऐसे में उन्हें परेशानी का सामना करना पड़ रहा है।
गली वासियों का कहना है कि इस कालोनी में पहले कालोनी संचालक ने प्लाटिंग के दौरान ही पक्की सड़क बनाई हुई थी। जो अब पूरी तरह से खस्ताहाल है। हाई प्रोफाइल लोगों की गलियां तो नगरपालिका ने बनवा दी है लेकिन उनकी गली की तरफ ठोस कार्रवाई नहीं की गई। इस दिशा में कोई भी सकारात्मक कार्रवाई नहीं की गई है। इस बारे में कालोनी वासी शहरी निकाय एवं कैबिनेट मंत्री कविता जैन से भी शिकायत करेंगे।
सोनीपत . वार्ड-9की उबड़ खाबड़ गली में भरा पानी दिखाते वार्डवासी।
bho_Deva hin_Deva hin_Deva hin_Deva hin_Deva hin_Deva bho_Deva